CELEX: 32014D0945
Language: lt
Date: 1418947200000
Title: 2014/945/ES: 2014 m. gruodžio 19 d. Komisijos įgyvendinimo sprendimas dėl tam tikrų apsaugos priemonių, susijusių su labai patogenišku H5N8 potipio paukščių gripu Vokietijoje (pranešta dokumentu Nr. C(2014) 10261)  Tekstas svarbus EEE

23.12.2014   
            
            
               LT
            
            
               Europos Sąjungos oficialusis leidinys
            
            
               L 367/115
            
         KOMISIJOS ĮGYVENDINIMO SPRENDIMAS
   2014 m. gruodžio 19 d.
   dėl tam tikrų apsaugos priemonių, susijusių su labai patogenišku H5N8 potipio paukščių gripu Vokietijoje
   
      
         (pranešta dokumentu Nr. C(2014) 10261)
      
   
   (Tekstas autentiškas tik vokiečių kalba)
   (Tekstas svarbus EEE)
   
      (2014/945/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               paukščių gripas yra užkrečiama virusinė naminių ir kitų paukščių liga. Paukščių gripo virusų, kuriais užsikrečia naminiai paukščiai, sukelta liga būna dviejų pagrindinių formų, kurios skiriasi pagal virulentiškumą. Mažai patogeniškas virusas paprastai sukelia tik nesunkius simptomus, o labai patogeniško viruso pasekmės yra labai didelis daugelio rūšių naminių paukščių mirtingumas. Ši liga gali turėti labai didelį neigiamą poveikį paukštininkystės sektoriaus pelningumui;
            
         
               (2)
            
            
               paukščių gripas dažniausiai diagnozuojamas paukščiams, tačiau tam tikromis aplinkybėmis juo taip pat gali užsikrėsti žmonės, nors pavojus paprastai yra nedidelis;
            
         
               (3)
            
            
               kilus paukščių gripo protrūkiui atsiranda pavojus, kad ligos sukėlėjas gali išplisti į kitus ūkius, kuriuose auginami naminiai paukščiai arba kiti nelaisvėje laikomi paukščiai. Vadinasi, prekiaujant gyvais paukščiais arba jų produktais virusas gali plisti iš vienos valstybės narės į kitas valstybes nares ar į trečiąsias šalis;
            
         
               (4)
            
            
               Tarybos direktyvoje 2005/94/EB (3) nustatytos tam tikros prevencinės priemonės, susijusios su paukščių gripo priežiūra ir ankstyvu nustatymu, ir būtiniausios kontrolės priemonės, taikytinos kilus šios naminių ir kitų nelaisvėje laikomų paukščių ligos protrūkiui. Toje direktyvoje numatyta, kad kilus labai patogeniško paukščių gripo protrūkiui turi būti nustatomos apsaugos ir priežiūros zonos;
            
         
               (5)
            
            
               Vokietija pranešė Komisijai apie labai patogeniško paukščių gripo, kurį sukėlė H5N8 potipio gripo virusas, protrūkį, kilusį jos teritorijoje esančiame ūkyje, kuriame auginami naminiai paukščiai arba kiti nelaisvėje laikomi paukščiai, ir nedelsdama ėmėsi priemonių, kurių reikalaujama pagal Direktyvą 2005/94/EB, įskaitant apsaugos ir priežiūros zonų, kurios turėtų būti apibrėžtos šio sprendimo priedo A ir B dalyse, nustatymą;
            
         
               (6)
            
            
               Komisija išnagrinėjo tas priemones bendradarbiaudama su Vokietija ir įsitikino, kad šios valstybės narės kompetentingos institucijos nustatytų apsaugos ir priežiūros zonų ribos yra pakankamai toli nuo faktinio ūkio, kuriame patvirtintas ligos protrūkis;
            
         
               (7)
            
            
               kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, Sąjungos lygmeniu būtina skubiai apibrėžti apsaugos ir priežiūros zonas, nustatytas atsižvelgiant į labai patogeniško paukščių gripo protrūkį Vokietijoje;
            
         
               (8)
            
            
               todėl šiame sprendime reikėtų išvardyti Vokietijos apsaugos ir priežiūros zonas, kuriose turi būti taikomos Direktyvoje 2005/94/EB nustatytos gyvūnų sveikatos kontrolės priemonės, ir nustatyti šio skirstymo į regionus trukmę;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Vokietija užtikrina, kad apsaugos ir priežiūros zonos, nustatytos pagal Direktyvos 2005/94/EB 16 straipsnio 1 dalį, apimtų bent šio sprendimo priedo A ir B dalyse aprašytas teritorijas.
   2 straipsnis
   Šis sprendimas skirtas Vokietijos Federacinei Respublikai.
   
      Priimta Briuselyje 2014 m. gruodžio 19 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (OL L 10, 2006 1 14, p. 16).
   
      PRIEDAS
      A DALIS
      Apsaugos zona, kaip nurodyta 1 straipsnyje:
      
                  ISO Šalies kodas
               
               
                  Valstybė narė
               
               
                  Kodas
                  (jei yra)
               
               
                  Pavadinimas
               
               
                  Taikoma iki (pagal Direktyvos 2005/94/EB 29 straipsnį)
               
            
                  
                     DE
                  
               
               
                  
                     Vokietija
                  
               
               
                  
                     Pašto kodas
                  
               
               
                  
                     Teritorija, kurią sudaro:
                  
               
               
                  
                     2015 m. sausio 9 d.
                  
               
            
                   
               
               
                   
               
               
                  
                     26676
                  
                  
                     Barselis
                  
               
               
                  
                     Žemutinėje Saksonijoje, Klopenburgo apskrityje, Barselio savivaldybėje:
                  
                  Nuo geležinkelio linijos sankirtos su rytine Barselio savivaldybės riba, palei tos savivaldybės ribas pietų, po to vakarų ir šiaurės kryptimis iki Elisabethfehn geležinkelio linijos, tada palei geležinkelio liniją rytų kryptimi iki pradžios taško, esančio geležinkelio linijos sankirtoje su rytine savivaldybės riba.
               
               
                   
               
            
                   
               
               
                   
               
               
                  
                     26689
                  
                  
                     Apenas
                  
                  
                     26188
                  
                  
                     Edevechtas
                  
               
               
                  
                     Žemutinėje Saksonijoje, Amerlando apskrityje, Apeno ir Edevechto savivaldybėse:
                  
                  Nuo apskrities ribos sankirtos su Kortemoorstraße, Kortemoorstraße, Hübscher Berg, Lohorster Straße, Wittenberger Straße, Edewechter Straße, Rothenmethen, Kanalstraße, Am Voßbarg, žemės ūkio paskirties keliu tarp Am Voßbarg ir Am Jagen, Am Jagen, Edewechter Straße, Ocholter Straße, Nordloher Straße, geležinkelio linija Barselio kryptimi iki apskrities ribos, palei tą ribą pietryčių kryptimi iki apskrities ribos sankirtos su Kortemoorstraße.
                  Apsaugos zona apima naminių paukščių ūkius bet kurios gatvės, pagal kurią apibrėžiamos zonos ribos, abejose pusėse.
               
               
                   
               
            B DALIS
      Priežiūros zona, kaip nurodyta 1 straipsnyje:
      
                  ISO Šalies kodas
               
               
                  Valstybė narė
               
               
                  Kodas
                  (jei yra)
               
               
                  Pavadinimas
               
               
                  Taikoma iki (pagal Direktyvos 2005/94/EB 31 straipsnį)
               
            
                  
                     DE
                  
               
               
                  
                     Vokietija
                  
               
               
                  
                     Pašto kodas
                  
               
               
                  
                     Teritorija, kurią sudaro:
                  
               
               
                  
                     2015 m. sausio 18 d.
                  
               
            
                   
               
               
                   
               
               
                  
                     26676
                  
                  
                     Barselis
                  
                  
                     26683
                  
                  
                     Zaterlandas
                  
                  
                     26169
                  
                  
                     Fryzoitė
                  
               
               
                  
                     Žemutinėje Saksonijoje, Klopenburgo apskrityje:
                  
                  Nuo B 401 sankirtos su B 72 šiaurės kryptimi palei B 72 iki apskrities ribos ir tada palei tą ribą rytų ir pietryčių kryptimis iki L831 Edewechterdamm, nuo šios vietos palei L 831 (Altenoyther Straße) pietvakarių kryptimi iki Lahe-Ableiter ir palei ją šiaurės vakarų kryptimi iki Buchweizendamm, toliau tęsiant palei Ringstraße, Zum Kellerdamm, Vitusstraße, An der Mehrenkamper Schule, Mehrenkamper Straße ir Lindenweg iki K 297 (Schwaneburger Straße) ir toliau tęsiant šiaurės vakarų kryptimi iki B 401 ir palei ją vakarų kryptimi iki pradžios taško, esančio B 401 sankirtoje su B 72.
               
               
                   
               
            
                   
               
               
                   
               
               
                  
                     26689
                  
                  
                     Apenas
                  
                  
                     26160
                  
                  
                     Bad Cvišenanas
                  
                  
                     26188
                  
                  
                     Edevechtas
                  
                  
                     26655
                  
                  
                     Vesterštėdė
                  
               
               
                  
                     Žemutinėje Saksonijoje, Amerlando apskrityje, Apeno, Bad Cvišenano, Edevechto savivaldybėse ir Vesterštėdės mieste:
                  
                  Nuo apskrities ribos sankirtos su Edamer Straße, Edamer Straße Hauptstraße, Auf der Loge, Zur Loge, Lienenweg, Zur Tonkuhle, Burgfelder Straße, Wischenweg, Querensteder Straße, Langer Damm, An den Feldkämpen, Pollerweg, Ocholter Straße, Westerstede Straße, Steegenweg, Rostruper Straße, Rüschendamm, Torsholter Hauptstraße, Südholter Straße, Westersteder Straße, Westerloyer Straße, Strohen, In der Loge, Buernstreet, Am Damm, Moorweg, Plackenweg, Ihausener Straße, Eibenstraße, Eichenstraße, Klauhörner Straße, Am Kanal, Aper Straße, Stahlwerkstraße, Ginsterweg, Am Uhlenmeer, Grüner Weg, Südgeorgsfehner Straße, Schmuggelpadd, Wasserzug Bitsche palei apskrities ribą, Hauptstraße, palei apskrities ribą pietryčių kryptimi iki apskrities ribos sankirtos su Edamer Straße.
                  Priežiūros zona apima naminių paukščių ūkius bet kurios gatvės, pagal kurią apibrėžiamos zonos ribos, abejose pusėse.
               
               
                   
               
            
                   
               
               
                   
               
               
                  
                     26847
                  
                  
                     Deternas
                  
               
               
                  
                     Žemutinėje Saksonijoje, Lėro apskrityje, Jumės savivaldybės Deterno dalyje:
                  
                  Nuo Klopenburgo ir Lėro apskričių ribos pradžios taško B72 iki Ubehauzeno šiaurės kryptimi Borgsweg ir Lieneweg kampe, toliau šiaurės kryptimi palei Deelenweg ir Handwiserweg. Tęsiant šiaurės rytų kryptimi palei Barger Straße ir toliau šiaurės kryptimi Am Barger Schöpfswerkstief gatve.
                  Šia gatve iš pradžių rytų ir po to šiaurės kryptimi, Fennen gatve ir palei šią gatvę šiaurės kryptimi, po to Zur Wassermühle gatve.
                  Šiaurės kryptimi per Jumę, palei Aper Tief iki Französischer Weg ir tęsiant Osterstraße. Nuo ten link apskrities ribos iki Amerlando ir iki pradžios taško Ubehauzene.